title: Regulamentul de punere în aplicare (UE) nr. 297/2011 al Comisiei din 25 martie 2011 de impunere a unor condiții speciale de reglementare a importurilor de hrană pentru animale și alimente originare sau expediate din Japonia, în urma accidentului de la centrala nucleară Fukushima  Text cu relevanță pentru SEE

text:
               26.3.2011

               RO

               Jurnalul Oficial al Uniunii Europene

               L 80/5

         REGULAMENTUL DE PUNERE ÎN APLICARE (UE) NR. 297/2011 AL COMISIEI
   din 25 martie 2011
   de impunere a unor condiții speciale de reglementare a importurilor de hrană pentru animale și alimente originare sau expediate din Japonia, în urma accidentului de la centrala nucleară Fukushima
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 178/2002 al Parlamentului European și al Consiliului din 28 ianuarie 2002 de stabilire a principiilor și a cerințelor generale ale legislației alimentare, de instituire a Autorității Europene pentru Siguranța Alimentară și de stabilire a procedurilor în domeniul siguranței produselor alimentare (1), în special articolul 53 alineatul (1) litera (b) punctul (ii),
   întrucât:

               (1)

               Articolul 53 din Regulamentul (CE) nr. 178/2002 prevede posibilitatea adoptării de măsuri de urgență adecvate la nivelul Uniunii pentru produsele alimentare și hrana pentru animale importate dintr-o țară terță, în scopul de a proteja sănătatea publică, sănătatea animală sau mediul, în cazul în care riscul nu poate fi combătut în mod satisfăcător prin măsurile luate individual de către statele membre.

               (2)

               În urma accidentului de la centrala nucleară Fukushima la 11 martie 2011, Comisia a fost informată că nivelurile de radionuclide în anumite produse alimentare originare din Japonia precum laptele și spanacul depășesc nivelurile de acțiune în cazul alimentelor aplicabile în Japonia. Această contaminare poate constitui o amenințare la adresa sănătății publice și animale din interiorul Uniunii și, prin urmare, este oportun, ca măsură de precauție, să se adopte de urgență măsuri la nivelul Uniunii pentru asigurarea siguranței hranei pentru animale și a alimentelor, inclusiv a peștelui și a produselor pescărești, originare sau expediate din Japonia. Având în vedere că accidentul nu este încă sub control, este oportun, în acest stadiu, ca furajelor și alimentelor originare din prefecturile afectate, cu o zonă tampon, să li se aplice testarea necesară înaintea exportului, iar hranei pentru animale și alimentelor originare de pe întreg teritoriul Japoniei să li se aplice o testare aleatorie.

               (3)

               Prin Regulamentul (Euratom) nr. 3954/87 al Consiliului din 22 decembrie 1987 de stabilire a nivelurilor maxime permise de contaminare radioactivă a produselor alimentare și a furajelor după un accident nuclear sau altă situație de urgență radiologică (2), Regulamentul (Euratom) nr. 944/89 al Comisiei din 12 aprilie 1989 de stabilire a nivelurilor maxime permise de contaminare radioactivă în produsele alimentare de mică importanță după un accident nuclear sau altă situație de urgență radiologică (3) și Regulamentul (Euratom) nr. 770/90 al Comisiei din 29 martie 1990 de stabilire a nivelurilor maxime admisibile de contaminare radioactivă pentru hrana destinată animalelor după un accident nuclear sau în orice altă situație de urgență radiologică (4) s-au stabilit niveluri maxime.

               (4)

               Aceste niveluri maxime pot fi considerate aplicabile, după ce Comisia este informată cu privire la un accident nuclear și se demonstrează că este probabil să se atingă sau s-au atins nivelurile maxime admisibile de contaminare radioactivă a alimentelor și a hranei pentru animale în conformitate cu Decizia 87/600/Euratom a Consiliului din 14 decembrie 1987 privind procedura comunitară de schimb rapid de informații în caz de urgență radiologică (5) sau Convenția Agenției Internaționale a Energiei Atomice (AIEA) privind notificarea rapidă a unui accident nuclear din 26 septembrie 1986. Între timp, este oportun să se utilizeze aceste niveluri maxime prestabilite ca valori de referință pentru a se judeca acceptabilitatea introducerii de hrană pentru animale și alimente pe piață.

               (5)

               Autoritățile japoneze au informat serviciile Comisiei că produsele alimentare din regiunea afectată exportate din Japonia sunt testate în mod adecvat.

               (6)

               În plus față de testarea aplicată de autoritățile japoneze, este oportun să se prevadă controale aleatorii pe aceste importuri.

               (7)

               Este oportun ca statele membre să informeze Comisia cu privire la orice rezultate de analiză prin Sistemul rapid de alertă pentru alimente și furaje (RASFF) și prin Sistemul de schimb de informații în caz de urgență radiologică al Uniunii Europene (ECURIE). Măsurile vor fi revizuite pe baza acestor rezultate de analiză.

               (8)

               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTUL REGULAMENT:
   Articolul 1
   Domeniul de aplicare
   Prezentul regulament se aplică hranei pentru animale și produselor alimentare în sensul articolului 1 alineatul (2) din Regulamentul nr. 3954/87 originare sau expediate din Japonia, excluzând produsele care au părăsit Japonia înainte de 28 martie 2011 și produsele care au fost recoltate și/sau prelucrate înainte de 11 martie 2011.
   Articolul 2
   Atestarea
   1.   Toate transporturile de produse menționate la articolul 1 se supun condițiilor stabilite în prezentul regulament.
   2.   Transporturile de produse menționate la articolul 1 care nu intră în domeniul de aplicare al Directivei 97/78/CE a Consiliului din 18 decembrie 1997 de stabilire a principiilor de bază ale organizării controalelor veterinare pentru produsele care provin din țări terțe și sunt introduse în Comunitate (6) se introduc în UE printr-un punct de intrare desemnat (denumit în continuare „PID”) în sensul articolului 3 litera (b) din Regulamentul (CE) nr. 669/2009 al Comisiei din 24 iulie 2009 de punere în aplicare a Regulamentului (CE) nr. 882/2004 al Parlamentului European și al Consiliului în ceea ce privește controalele oficiale consolidate efectuate asupra importurilor de anumite produse de hrană pentru animale și alimentare de origine neanimală și de modificare a Deciziei 2006/504/CE (7).
   3.   Fiecare transport de produse menționate la articolul 1 este însoțit de o declarație care atestă că:

               —

               produsul a fost recoltat și/sau prelucrat înainte de 11 martie 2011 sau

               —

               produsul este originar dintr-o altă prefectură decât Fukushima, Gunma, Ibaraki, Tochigi, Miyagi, Yamagata, Niigata, Nagano, Yamanashi, Saitama, Tokyo și Chiba sau

               —

               în cazul în care produsul este originar din prefecturile Fukushima, Gunma, Ibaraki, Tochigi, Miyagi, Yamagata, Niigata, Nagano, Yamanashi, Saitama, Tokyo și Chiba, produsul nu conține niveluri de radionuclide iod-131, cesiu-134 și cesiu-137 peste nivelurile maxime prevăzute în Regulamentul (Euratom) nr. 3954/87 al Consiliului din 22 decembrie 1987, Regulamentul (Euratom) nr. 944/89 al Comisiei din 12 aprilie 1989 și Regulamentul (Euratom) nr. 770/90 al Comisiei din 29 martie 1990.

         4.   Modelul declarației menționate la alineatul (3) este prezentat în anexă. Declarația se semnează de către un reprezentant autorizat al autorităților competente japoneze și, pentru produsele care intră în domeniul de aplicare al alineatului (3) a treia liniuță, este însoțită de un raport de analiză.
   Articolul 3
   Identificare
   Fiecare transport de produse menționate la articolul 1 este identificat prin intermediul unui cod care figurează în declarație, în raportul de analiză care conține rezultatele prelevării de probe și ale analizei, în certificatul de sănătate și în oricare din documentele comerciale care însoțesc transportul.
   Articolul 4
   Notificarea prealabilă
   Operatorii din sectorul hranei pentru animale și al alimentelor sau reprezentanții acestora notifică în prealabil sosirea fiecărui transport de produse menționate la articolul 1, cu cel puțin două zile lucrătoare înainte de sosirea fizică a transportului, autorităților competente de la punctul de control la frontieră (denumit în continuare „PCF”) sau de la PID.
   Articolul 5
   Controale oficiale
   1.   Autoritățile competente de la PCF sau PID verifică documentele și identitatea pentru toate transporturile de produse menționate la articolul 1 și realizează verificări fizice, inclusiv analize de laborator vizând prezența iodului-131, cesiului-134 și cesiului-137 pe cel puțin 10 % dintre transporturile de produse menționate la articolul 2 alineatul (3) a 3-a liniuță și pe cel puțin 20 % dintre transporturile de produse menționate la articolul 2 alineatul (3) a 2-a liniuță.
   2.   Transporturile se păstrează sub control oficial timp de maximum 5 zile lucrătoare în așteptarea rezultatelor analizelor de laborator.
   3.   Punerea în liberă circulație a transporturilor se face pe baza prezentării în fața autorităților vamale, de către operatorul din sectorul hranei pentru animale și alimentelor sau de către reprezentantul acestuia, a declarației menționate în anexă, vizate corespunzător de către autoritatea competentă la PCF sau PID, prin care se atestă efectuarea controalelor oficiale menționate la alineatul (1) și faptul că rezultatele verificărilor fizice, atunci când acestea au fost efectuate, au fost favorabile.
   Articolul 6
   Costurile
   Toate costurile care decurg din controalele oficiale menționate la articolul 5 alineatele (1) și (2) și orice măsuri adoptate ca urmare a lipsei de conformitate, sunt suportate de către operatorul din sectorul hranei pentru animale și din sectorul alimentar.
   Articolul 7
   Produse care nu sunt conforme
   În conformitate cu articolul 6 din Regulamentul (Euratom) nr. 3954/87, produsele alimentare sau furajele care nu respectă nivelurile maxime permise prevăzute în anexa la Regulamentul (Euratom) nr. 3954/87, Regulamentul (Euratom) nr. 944/89 și Regulamentul (Euratom) nr. 770/90 nu se comercializează și se elimină în condiții de siguranță sau se returnează în țara de origine.
   Articolul 8
   Rapoarte
   Statele membre informează Comisia cu regularitate, prin Sistemul rapid de alertă pentru alimente și furaje (RASFF) și prin Sistemul de schimb de informații în caz de urgență radiologică al Uniunii Europene (ECURIE), cu privire la orice rezultate de analiză obținute.
   Articolul 9
   Intrarea în vigoare și perioada aplicării
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   Se aplică de la data intrării în vigoare și până la 30 iunie 2011. Regulamentul va fi revizuit lunar pe baza rezultatelor de analiză obținute.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 25 martie 2011.

            Pentru Comisie

            Președintele

         José Manuel BARROSO

      (1)  JO L 31, 1.2.2002, p. 1.

      (2)  JO L 371, 30.12.1987, p. 11.

      (3)  JO L 101, 13.4.1989, p. 17.

      (4)  JO L 83, 30.3.1990, p. 78.

      (5)  JO L 371, 30.12.1987, p. 76.

      (6)  JO L 24, 30.1.1998, p. 9.

      (7)  JO L 194, 25.7.2009, p. 11.

      ANEXĂ


title: Regulamentul de punere în aplicare (UE) 2016/675 al Comisiei din 29 aprilie 2016 de modificare a Regulamentului de punere în aplicare (UE) 2015/1519 de instituire a unor taxe compensatorii definitive la importurile de biomotorină originare din Statele Unite ale Americii în urma unei reexaminări efectuate în perspectiva expirării măsurilor în temeiul articolului 18 din Regulamentul (CE) nr. 597/2009 al Consiliului

text:
               30.4.2016

               RO

               Jurnalul Oficial al Uniunii Europene

               L 116/27

         REGULAMENTUL DE PUNERE ÎN APLICARE (UE) 2016/675 AL COMISIEI
   din 29 aprilie 2016
   de modificare a Regulamentului de punere în aplicare (UE) 2015/1519 de instituire a unor taxe compensatorii definitive la importurile de biomotorină originare din Statele Unite ale Americii în urma unei reexaminări efectuate în perspectiva expirării măsurilor în temeiul articolului 18 din Regulamentul (CE) nr. 597/2009 al Consiliului
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 597/2009 al Consiliului din 11 iunie 2009 privind protecția împotriva importurilor care fac obiectul unor subvenții din partea țărilor care nu sunt membre ale Comunității Europene (1) (denumit în continuare „regulamentul de bază”), în special articolul 23 alineatul (4),
   întrucât:
   A.   PROCEDURA

   1.   Măsuri în vigoare

               (1)

               Prin Regulamentul (CE) nr. 598/2009 (2), Consiliul a instituit o taxă compensatorie definitivă asupra importurilor de biomotorină, astfel cum este definită în considerentul 10 de mai jos, originare din Statele Unite ale Americii.

               (2)

               Prin Regulamentul de punere în aplicare (UE) nr. 443/2011 (3), în urma unei anchete privind practicile de eludare, Consiliul a extins taxa compensatorie definitivă aplicată importurilor de biomotorină originare din Statele Unite ale Americii la importurile de biomotorină expediate din Canada, indiferent dacă sunt sau nu declarate ca fiind originare din Canada (denumite în continuare „măsuri extinse”).

               (3)

               Prin Regulamentul de punere în aplicare (UE) nr. 391/2014 (4), în urma unei reexaminări intermediare parțiale referitoare la măsurile antisubvenție aplicate importurilor de biomotorină originare din Statele Unite ale Americii, extinse la importurile expediate din Canada, indiferent dacă sunt sau nu declarate ca fiind originare din Canada, Consiliul a încheiat reexaminarea intermediară parțială fără a modifica măsurile în vigoare, astfel cum au fost extinse.

               (4)

               Prin Regulamentul de punere în aplicare (UE) 2015/1519 (5), ca urmare a unei reexaminări efectuate în perspectiva expirării măsurilor în conformitate cu articolul 18 alineatul (2) din regulamentul de bază, Comisia Europeană (denumită în continuare „Comisia”) a instituit taxe compensatorii definitive asupra importurilor de biomotorină originară din Statele Unite ale Americii (denumite în continuare „măsurile în vigoare”).

         B.   CEREREA DE REEXAMINARE

               (5)

               Comisia a primit o cerere de reexaminare intermediară parțială (denumită în continuare „cererea de reexaminare”) în temeiul articolului 19 și al articolului 23 alineatul (6) din regulamentul de bază.

               (6)

               Cererea de reexaminare a fost depusă de DSM Nutritional Products Canada Inc. (denumită în continuare „solicitantul”), un producător-exportator din Canada, și avea un obiect limitat, și anume posibilitatea de a obține o scutire de la măsurile extinse.

               (7)

               În cererea de reexaminare, solicitantul a declarat că este într-adevăr producător al produsului care face obiectul reexaminării și că este în măsură să producă întreaga cantitate pe care a expediat-o către Uniune de la începutul perioadei de anchetă a anchetei privind practicile de eludare menționată în considerentul 2 care a condus la instituirea măsurilor existente.

               (8)

               În plus, solicitantul a susținut că nu a fost afiliat cu niciunul dintre producătorii-exportatori care fac obiectul măsurilor în vigoare și că nu a eludat măsurile în vigoare.

         C.   DESCHIDEREA UNEI REEXAMINĂRI INTERMEDIARE PARȚIALE

               (9)

               Comisia a stabilit că cererea de reexaminare conținea suficiente elemente de probă prima facie pentru a justifica deschiderea unei reexaminări intermediare parțiale, în conformitate cu articolul 19 și cu articolul 23 alineatul (6) din regulamentul de bază. În consecință, Comisia a deschis o anchetă la 19 mai 2015, prin publicarea unui aviz în Jurnalul Oficial al Uniunii Europene
                   (6) (denumit în continuare „avizul de deschidere”).

         D.   PRODUSUL CARE FACE OBIECTUL REEXAMINĂRII

               (10)

               Produsul care face obiectul reexaminării este esteri monoalchilici de acid gras și/sau motorină parafinică obținută prin sinteză și/sau hidro-tratament, de origine nonfosilă, cunoscut în general sub denumirea de „biomotorină”, sub formă pură sau în amestecuri cu un conținut în greutate de peste 20 % de esteri monoalchilici de acid gras și/sau motorină parafinică obținută prin sinteză și/sau hidro-tratament, de origine nonfosilă (denumit în continuare „produsul care face obiectul reexaminării” sau „biomotorină”), încadrat în prezent la codurile NC ex 1516 20 98, ex 1518 00 91, ex 1518 00 99, ex 2710 19 43, ex 2710 19 46, ex 2710 19 47, ex 2710 20 11, ex 2710 20 15, ex 2710 20 17, ex 3824 90 92, ex 3826 00 10 și ex 3826 00 90 originar din Statele Unite ale Americii.

         E.   PERIOADA DE ANCHETĂ

               (11)

               Perioada de raportare pentru prezenta anchetă a vizat perioada cuprinsă între 1 aprilie 2014 și 31 martie 2015 („perioada de raportare”). Au fost colectate date, de asemenea, de la 1 aprilie 2009 până la sfârșitul perioadei de raportare.

         F.   PĂRȚILE INTERESATE

               (12)

               Comisia a informat oficial solicitantul, precum și reprezentanții Canadei cu privire la inițierea reexaminării intermediare parțiale. Părților interesate li s-a oferit posibilitatea de a-și face cunoscute în scris punctele de vedere și de a solicita o audiere în termenul stabilit în avizul de inițiere. Numai solicitantul s-a manifestat. Nu s-a solicitat nicio audiere.

               (13)

               Comisia a primit răspunsul la chestionar transmis de către solicitant, care a fost verificat la fața locului la sediul solicitantului în Canada.

         G.   CONSTATĂRILE ANCHETEI

               (14)

               Solicitantul a fost înființat în 1997 ca un producător de suplimente nutritive Omega 3.

               (15)

               Ancheta a stabilit că solicitantul este într-adevăr producător de biomotorină, care este un subprodus rezultat din procesele sale de producție a concentratelor de ulei de pește Omega 3, activitatea sa principală.

               (16)

               Ancheta a confirmat, de asemenea, că solicitantul nu este afiliat cu niciun producător de biomotorină situat în Statele Unite ale Americii care face obiectul măsurilor.

               (17)

               Ancheta a confirmat în continuare că biomotorina exportată către piața Uniunii a fost, într-adevăr, fabricată de către solicitant.

               (18)

               În plus, ancheta nu a evidențiat nicio dovadă a faptului că solicitantul a achiziționat biomotorină din Statele Unite ale Americii sau că acesta a transbordat biomotorină fabricată în SUA în Uniune.

               (19)

               Având în vedere constatările din considerentele 14-18, Comisia a stabilit că solicitantul este într-adevăr un producător al produsului care face obiectul reexaminării și că, prin urmare, ar trebui să fie scutit de măsurile extinse.

               (20)

               Părțile interesate au fost informate cu privire la intenția de a acorda scutirea solicitantului și au avut posibilitatea de a prezenta observații. Nu s-au primit niciun fel de observații care ar putea influența decizia de a încheia ancheta de reexaminare.

               (21)

               Măsurile prevăzute de prezentul regulament sunt conforme cu avizul comitetului instituit în temeiul articolului 15 alineatul (1) din Regulamentul (CE) nr. 1225/2009 al Consiliului (7),

         ADOPTĂ PREZENTUL REGULAMENT:
   Articolul 1
   La articolul 2 din Regulamentul de punere în aplicare (UE) 2015/1519, alineatul (1) se înlocuiește cu următorul text:

      „(1)   Taxa compensatorie definitivă aplicabilă pentru «toate celelalte societăți», astfel cum este prevăzută la articolul 1 alineatul (2), se extinde la importurile în Uniune de esteri monoalchilici de acid gras și/sau motorină parafinică obținuți prin sinteză și/sau hidro-tratament, de origine nonfosilă, produse cunoscute în general sub denumirea de «biomotorină», sub formă pură sau în amestec cu un conținut în procente de greutate de peste 20 % de esteri monoalchilici de acid gras și/sau motorină parafinică obținuți prin sinteză și/sau hidro-tratament, de origine nonfosilă, expediate din Canada, indiferent dacă sunt sau nu declarate ca fiind originare din Canada, încadrate în prezent la codurile NC ex 1516 20 98 (cod TARIC 1516209821), ex 1518 00 91 (cod TARIC 1518009121), ex 1518 00 99 (cod TARIC 1518009921), ex 2710 19 43 (cod TARIC 2710194321), ex 2710 19 46 (cod TARIC 2710194621), ex 2710 19 47 (cod TARIC 2710194721), ex 2710 20 11 (cod TARIC 2710201121), ex 2710 20 15 (cod TARIC 2710201521), ex 2710 20 17 (cod TARIC 2710201721), ex 3824 90 92 (cod TARIC 3824909210), ex 3826 00 10 (coduri TARIC 3826001020, 3826001030, 3826001040, 3826001089) și ex 3826 00 90 (cod TARIC 3826009011), cu excepția celor fabricate de societățile enumerate mai jos:

                  Țara

                  Societatea

                  Cod adițional TARIC

                  Canada

                  BIOX Corporation, Oakville, Ontario, Canada

                  B107

                  DSM Nutritional Products Canada Inc, Dartmouth, Nova Scotia, Canada

                  C114

                  Rothsay Biodiesel, Guelph, Ontario, Canada

                  B108

            Taxa a cărei aplicare urmează a fi extinsă este cea stabilită pentru «toate celelalte societăți» la articolul 1 alineatul (2) din Regulamentul (CE) nr. 598/2009 al Comisiei și este o taxă compensatorie definitivă de 237 EUR/tonă, net.
      Taxa compensatorie asupra amestecurilor este aplicabilă proporțional cu conținutul total, în amestec (în procente de greutate), de esteri monoalchilici de acid gras și motorină parafinică obținuți prin sinteză și/sau hidro-tratament, de origine nonfosilă (conținut de biomotorină).”

   Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 29 aprilie 2016.

            Pentru Comisie

            Președintele

         Jean-Claude JUNCKER

      (1)  JO L 188, 18.7.2009, p. 93.

      (2)  Regulamentul (CE) nr. 598/2009 al Consiliului din 7 iulie 2009 de instituire a unei taxe compensatorii definitive și de percepere definitivă a taxei provizorii aplicate importurilor de biomotorină originară din Statele Unite ale Americii (JO L 179, 10.7.2009, p. 1).

      (3)  Regulamentul de punere în aplicare (UE) nr. 443/2011 al Consiliului din 5 mai 2011 de extindere a aplicării taxei compensatorii definitive instituite de Regulamentul (CE) nr. 598/2009 asupra importurilor de biomotorină originare din Statele Unite ale Americii la importurile de biomotorină expediate din Canada, indiferent dacă au fost sau nu declarate ca fiind originare din Canada, și de extindere a aplicării taxei compensatorii definitive instituite de Regulamentul (CE) nr. 598/2009 la importurile de biomotorină în amestec cu un conținut în greutate de maximum 20 % de biomotorină originară din Statele Unite ale Americii și de încheiere a anchetei privind importurile expediate din Singapore (JO L 122, 11.5.2011, p. 1).

      (4)  Regulamentul de punere în aplicare (UE) nr. 391/2014 al Consiliului din 14 aprilie 2014 de încheiere a reexaminării intermediare parțiale referitoare la măsurile antisubvenție asupra importurilor de biomotorină originare din Statele Unite ale Americii, extinse la importurile expediate din Canada, indiferent dacă sunt sau nu declarate ca fiind originare din Canada (JO L 115, 17.4.2014, p. 14).

      (5)  Regulamentul de punere în aplicare (UE) 2015/1519 al Comisiei din 14 septembrie 2015 de instituire a unor taxe compensatorii definitive la importurile de biomotorină originare din Statele Unite ale Americii în urma unei reexaminări efectuate în perspectiva expirării măsurilor în temeiul articolului 18 din Regulamentul (CE) nr. 597/2009 al Consiliului (JO L 239, 15.9.2015, p. 99).

      (6)  Aviz de deschidere a unei reexaminări intermediare parțiale a măsurilor compensatorii care se aplică importurilor de biomotorină originare din Statele Unite ale Americii, extinse la importurile expediate din Canada, indiferent dacă au fost declarate sau nu ca fiind originare din Canada (JO C 162, 19.5.2015, p. 9).

      (7)  Regulamentul (CE) nr. 1225/2009 al Consiliului din 30 noiembrie 2009 privind protecția împotriva importurilor care fac obiectul unui dumping din partea țărilor care nu sunt membre ale Comunității Europe (JO L 343, 22.12.2009, p. 51).


title: Regulamentul de punere în aplicare (UE) nr. 997/2012 al Comisiei din 26 octombrie 2012 de stabilire a valorilor forfetare de import pentru fixarea prețului de intrare pentru anumite fructe și legume

text:
               27.10.2012

               RO

               Jurnalul Oficial al Uniunii Europene

               L 299/42

         REGULAMENTUL DE PUNERE ÎN APLICARE (UE) NR. 997/2012 AL COMISIEI
   din 26 octombrie 2012
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în sectorul fructelor și legumelor și în sectorul fructelor și legumelor procesate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 26 octombrie 2012.

            Pentru Comisie, pentru președinte

         José Manuel SILVA RODRÍGUEZ

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 157, 15.6.2011, p. 1.

      ANEXĂ
      Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  AL

                  38,5

                  MA

                  49,6

                  MK

                  40,5

                  ZZ

                  42,9

                  0707 00 05

                  AL

                  36,9

                  MK

                  32,3

                  TR

                  126,2

                  ZZ

                  65,1

                  0709 93 10

                  TR

                  116,3

                  ZZ

                  116,3

                  0805 50 10

                  AR

                  57,6

                  CL

                  75,4

                  TR

                  83,1

                  UY

                  56,6

                  ZA

                  88,8

                  ZZ

                  72,3

                  0806 10 10

                  BR

                  258,6

                  LB

                  333,4

                  MK

                  87,0

                  TR

                  158,3

                  US

                  225,7

                  ZZ

                  212,6

                  0808 10 80

                  CL

                  148,8

                  CN

                  95,2

                  MK

                  34,4

                  NZ

                  128,3

                  US

                  118,8

                  ZA

                  150,3

                  ZZ

                  112,6

                  0808 30 90

                  CN

                  51,0

                  TR

                  113,5

                  ZZ

                  82,3

         (1)  Nomenclatura țărilor stabilită prin Regulamentul (CE) nr. 1833/2006 al Comisiei (JO L 354, 14.12.2006, p. 19). Codul „ZZ” desemnează „alte origini”.


title: Regulamentul de punere în aplicare (UE) 2016/1154 al Comisiei din 14 iulie 2016 de stabilire a valorilor forfetare de import pentru fixarea prețului de intrare pentru anumite fructe și legume

text:
               15.7.2016

               RO

               Jurnalul Oficial al Uniunii Europene

               L 190/78

         REGULAMENTUL DE PUNERE ÎN APLICARE (UE) 2016/1154 AL COMISIEI
   din 14 iulie 2016
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în ceea ce privește sectorul fructelor și legumelor și sectorul fructelor și legumelor prelucrate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 14 iulie 2016.

            Pentru Comisie,

            pentru președinte

         Jerzy PLEWA

            Director general pentru agricultură și dezvoltare rurală

      (1)  JO L 347, 20.12.2013, p. 671.

      (2)  JO L 157, 15.6.2011, p. 1.

      ANEXĂ

         Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  MA

                  166,2

                  ZZ

                  166,2

                  0709 93 10

                  TR

                  134,4

                  ZZ

                  134,4

                  0805 50 10

                  AR

                  190,6

                  BO

                  217,8

                  CL

                  114,2

                  UY

                  200,2

                  ZA

                  175,8

                  ZZ

                  179,7

                  0808 10 80

                  AR

                  162,1

                  BR

                  91,4

                  CL

                  133,9

                  CN

                  102,6

                  NZ

                  144,3

                  US

                  184,2

                  ZA

                  109,9

                  ZZ

                  132,6

                  0808 30 90

                  AR

                  178,2

                  CL

                  126,3

                  NZ

                  249,7

                  ZA

                  133,2

                  ZZ

                  171,9

                  0809 10 00

                  TR

                  194,0

                  ZZ

                  194,0

                  0809 29 00

                  TR

                  279,5

                  ZZ

                  279,5

         (1)  Nomenclatura țărilor stabilită prin Regulamentul (UE) nr. 1106/2012 al Comisiei din 27 noiembrie 2012 de punere în aplicare a Regulamentului (CE) nr. 471/2009 al Parlamentului European și al Consiliului privind statisticile comunitare privind comerțul exterior cu țările terțe, în ceea ce privește actualizarea nomenclatorului țărilor și teritoriilor (JO L 328, 28.11.2012, p. 7). Codul „ZZ” desemnează „alte origini”.


title: Regulamentul de punere în aplicare (UE) nr. 535/2014 al Comisiei din 20 mai 2014 de stabilire a valorilor forfetare de import pentru fixarea prețului de intrare pentru anumite fructe și legume

text:
               21.5.2014

               RO

               Jurnalul Oficial al Uniunii Europene

               L 151/22

         REGULAMENTUL DE PUNERE ÎN APLICARE (UE) NR. 535/2014 AL COMISIEI
   din 20 mai 2014
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în sectorul fructelor și legumelor și în sectorul fructelor și legumelor procesate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 20 mai 2014.

            Pentru Comisie,

            pentru președinte

         Jerzy PLEWA

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 157, 15.6.2011, p. 1.

      ANEXĂ
      Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  AL

                  59,1

                  MA

                  41,3

                  MK

                  85,4

                  TR

                  59,9

                  ZZ

                  61,4

                  0707 00 05

                  AL

                  41,5

                  MK

                  42,4

                  TR

                  125,8

                  ZZ

                  69,9

                  0709 93 10

                  TR

                  108,6

                  ZZ

                  108,6

                  0805 10 20

                  EG

                  43,9

                  IL

                  74,1

                  MA

                  40,6

                  TR

                  72,3

                  ZA

                  53,8

                  ZZ

                  56,9

                  0805 50 10

                  TR

                  98,1

                  ZA

                  141,8

                  ZZ

                  120,0

                  0808 10 80

                  AR

                  95,6

                  BR

                  85,3

                  CL

                  96,8

                  CN

                  98,5

                  MK

                  32,3

                  NZ

                  141,6

                  US

                  194,6

                  UY

                  70,3

                  ZA

                  99,1

                  ZZ

                  101,6

         (1)  Nomenclatura țărilor stabilită prin Regulamentul (CE) nr. 1833/2006 al Comisiei (JO L 354, 14.12.2006, p. 19). Codul „ZZ” desemnează „alte origini”.


title: Regulamentul de punere în aplicare (UE) 2017/1378 al Comisiei din 25 iulie 2017 de reînnoire a aprobării substanței cumatetralil ca substanță activă care poate fi utilizată în produsele biocide din tipul de produs 14 (Text cu relevanță pentru SEE. )

text:
               26.7.2017

               RO

               Jurnalul Oficial al Uniunii Europene

               L 194/21

         REGULAMENTUL DE PUNERE ÎN APLICARE (UE) 2017/1378 AL COMISIEI
   din 25 iulie 2017
   de reînnoire a aprobării substanței cumatetralil ca substanță activă care poate fi utilizată în produsele biocide din tipul de produs 14
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 528/2012 al Parlamentului European și al Consiliului din 22 mai 2012 privind punerea la dispoziție pe piață și utilizarea produselor biocide (1), în special articolul 14 alineatul (4) litera (a),
   întrucât:

               (1)

               Substanța activă cumatetralil este aprobată pentru utilizare în produsele biocide din tipul de produs 14 ca rodenticid în temeiul Regulamentului (UE) nr. 528/2012.

               (2)

               Agenția Europeană pentru Produse Chimice („agenția”) a primit, în conformitate cu articolul 13 alineatul (1) din Regulamentul (UE) nr. 528/2012, o cerere de reînnoire a aprobării substanței active respective. Această cerere a fost evaluată de către autoritatea competentă din Danemarca în calitate de autoritate competentă responsabilă de evaluare.

               (3)

               La 23 martie 2016, autoritatea competentă responsabilă de evaluare a transmis agenției recomandarea sa referitoare la reînnoirea aprobării substanței cumatetralil.

               (4)

               La 16 iunie 2016, avizul agenției a fost formulat de către Comitetul pentru produse biocide (2) din cadrul agenției, ținând seama de concluziile autorității competente responsabile de evaluare.

               (5)

               În conformitate cu avizul respectiv, substanța cumatetralil îndeplinește criteriile prevăzute în Regulamentul (CE) nr. 1272/2008 al Parlamentului European și al Consiliului (3) pentru a fi clasificată ca substanță toxică pentru reproducere din categoria 1B. Prin urmare, substanța cumatetralil respectă criteriul de excludere stabilit la articolul 5 alineatul (1) litera (c) din Regulamentul (UE) nr. 528/2012.

               (6)

               În plus, utilizarea produselor care conțin substanța cumatetralil ridică semne de întrebare în ceea ce privește cazurile de intoxicație primară și secundară, chiar și în cazul în care măsurile restrictive de gestionare a riscurilor sunt aplicate și, prin urmare, substanța cumatetralil îndeplinește, de asemenea, criteriul de a fi o substanță susceptibilă de înlocuire, în conformitate cu articolul 10 alineatul (1) litera (e) din Regulamentul (UE) nr. 528/2012.

               (7)

               În temeiul articolului 12 din Regulamentul (UE) nr. 528/2012, aprobarea substanțelor active care îndeplinesc criteriile de excludere poate fi reînnoită doar atunci când cel puțin una dintre condițiile pentru derogarea prevăzută la articolul 5 alineatul (2) din regulamentul respectiv continuă să fie îndeplinită.

               (8)

               În conformitate cu articolul 10 alineatul (3) din Regulamentul (UE) nr. 528/2012, agenția a organizat o consultare publică cu scopul de a colecta informațiile relevante privind substanța cumatetralil, inclusiv informații privind înlocuitorii disponibili.

               (9)

               De asemenea, Comisia a efectuat o consultare publică specifică pentru a colecta informații cu privire la îndeplinirea sau la neîndeplinirea condițiilor pentru derogarea prevăzută la articolul 5 alineatul (2) din Regulamentul (UE) nr. 528/2012. Comisia a făcut publice contribuțiile aduse la respectiva consultare publică.

               (10)

               Contribuțiile la cele două consultări publice menționate mai sus, precum și informațiile privind disponibilitatea unor alternative la rodenticidele anticoagulante incluse în anexa 1 la raportul Comisiei privind măsurile de reducere a riscului pentru rodenticidele anticoagulante (4), au fost discutate cu statele membre în cadrul Comitetului permanent pentru produse biocide.

               (11)

               Rozătoarele pot purta organisme patogene care sunt responsabile de numeroase zoonoze, ceea ce poate determina pericole grave pentru sănătatea oamenilor sau a animalelor. Este posibil ca metodele nechimice de control sau de prevenire aplicate în scopul controlului rozătoarelor, cum ar fi capcanele mecanice, electrice sau adezive, să nu fie suficient de eficiente, iar ele pot suscita probleme cu privire la caracterul lor lipsit de cruzime sau la faptul că ele cauzează rozătoarelor suferințe inutile. Este posibil ca substanțele active alternative aprobate pentru a fi utilizate ca rodenticide să nu fie adecvate pentru toate categoriile de utilizatori sau să nu fie eficiente în cazul tuturor speciilor de rozătoare. Întrucât un control eficient al rozătoarelor nu poate să se bazeze pe respectivele metode nechimice de control sau de prevenire, substanța cumatetralil este considerată esențială pentru a asigura un control adecvat al rozătoarelor ca susținere a alternativelor respective. În consecință, utilizarea substanței cumatetralil ar fi aceea de a preveni sau controla un pericol grav pentru sănătatea umană și animală determinat de rozătoare. Prin urmare, condiția prevăzută la articolul 5 alineatul (2) litera (b) din Regulamentul (UE) nr. 528/2012 este îndeplinită.

               (12)

               În prezent, controlul rozătoarelor se bazează în mare măsură pe utilizarea rodenticidelor anticoagulante, a căror neaprobare ar putea conduce la un control insuficient al rozătoarelor. Acest aspect ar putea determina nu doar un impact negativ semnificativ asupra sănătății umane sau animale sau asupra mediului, ci ar putea afecta și percepția publicului cu privire la propria sa siguranță în ceea ce privește expunerea la rozătoare sau securitatea unor activități economice care ar putea fi vulnerabile la rozătoare, determinând consecințe economice și sociale nefavorabile. Pe de altă parte, riscurile pentru sănătatea umană, sănătatea animală sau pentru mediu care decurg din utilizarea produselor care conțin cumatetralil pot fi reduse dacă ele sunt utilizate în conformitate cu anumite specificații și condiții. Prin urmare, neaprobarea substanței cumatetralil ca substanță activă ar avea un impact negativ disproporționat pentru societate în raport cu riscurile care decurg din utilizarea substanței. Astfel, condiția prevăzută la articolul 5 alineatul (2) litera (c) din Regulamentul (UE) nr. 528/2012 este, de asemenea, îndeplinită.

               (13)

               În consecință, este adecvat să se reînnoiască aprobarea substanței cumatetralil pentru a fi utilizată în produsele biocide din tipul de produs 14, sub rezerva respectării anumitor specificații și condiții.

               (14)

               Substanța cumatetralil este o substanță susceptibilă de înlocuire în conformitate cu articolul 10 alineatul (1) literele (a) și (e) din Regulamentul (UE) nr. 528/2012 și, prin urmare, ar trebui să se aplice perioada de reînnoire prevăzută la articolul 10 alineatul (4) din regulamentul respectiv.

               (15)

               Deoarece examinarea cererilor de reînnoire a aprobării substanțelor bromadiolonă, clorofacinonă și cumatetralil pentru a fi utilizate în produsele biocide din tipul de produs 14 este în prezent finalizată, Decizia de punere în aplicare (UE) 2015/1737 a Comisiei (5) este abrogată prin Regulamentul de punere în aplicare (UE) 2017/1377 (6).

               (16)

               Măsurile prevăzute în prezentul regulament sunt conforme cu avizul Comitetului permanent pentru produse biocide,

         ADOPTĂ PREZENTUL REGULAMENT:
   Articolul 1
   Aprobarea substanței cumatetralil ca substanță activă destinată utilizării în produsele biocide din tipul de produs 14 se reînnoiește, sub rezerva respectării specificațiilor și a condițiilor prevăzute în anexă.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 25 iulie 2017.

            Pentru Comisie

            Președintele

         Jean-Claude JUNCKER

      (1)  JO L 167, 27.6.2012, p. 1.

      (2)  https://echa.europa.eu/regulations/biocidal-products-regulation/approval-of-active-substances/bpc-opinions-on-active-substance-approval.

      (3)  Regulamentul (CE) nr. 1272/2008 al Parlamentului European și al Consiliului din 16 decembrie 2008 privind clasificarea, etichetarea și ambalarea substanțelor și a amestecurilor, de modificare și de abrogare a Directivelor 67/548/CEE și 1999/45/CE, precum și de modificare a Regulamentului (CE) nr. 1907/2006 (JO L 353, 31.12.2008, p. 1).

      (4)  Măsuri de reducere a riscurilor pentru rodenticidele anticoagulante – raport final. Comisia Europeană (2014), Bruxelles, Belgia. p. 100. ISBN 978-92-79-44992-5.

      (5)  Decizia de punere în aplicare (UE) 2015/1737 a Comisiei din 28 septembrie 2015 de amânare a datei de expirare a aprobării bromadiolonei, clorofacinonei și cumatetralilului în vederea utilizării în produsele biocide pentru tipul de produs 14 (JO L 252, 29.9.2015, p. 58).

      (6)  Regulamentul de punere în aplicare (UE) 2017/1377 al Comisiei din 25 iulie 2017 de reînnoire a aprobării clorofacinonei ca substanță activă care poate fi utilizată în produsele biocide din tipul de produs 14 (a se vedea pagina 15 din prezentul Jurnal Oficial).

      ANEXĂ

                  Denumire comună

                  Denumire IUPAC
                  Numere de identificare

                  Grad minim de puritate a substanței active (1)

                  Data de expirare a aprobării

                  Tip de produs

                  Condiții specifice

                  Cumatetralil

                  Denumirea IUPAC:
                  4-hidroxi-3-(1, 2, 3, 4-tetrahidro-1-naftil)cumarină
                  Nr. CE: 227-424-0
                  Nr. CAS: 5836-29-3

                  980 g/kg

                  30 iunie 2024

                  14

                  Substanța cumatetralil este considerată susceptibilă de înlocuire în conformitate cu articolul 10 alineatul (1) literele (a) și (e) din Regulamentul (UE) nr. 528/2012.
                  Autorizațiile produselor biocide sunt supuse următoarelor condiții generale:

                              1.

                              Evaluarea produsului acordă o atenție deosebită expunerii, riscurilor și eficacității aferente oricăror utilizări care fac obiectul unei cereri de autorizare, dar care nu sunt abordate în evaluarea efectuată la nivelul Uniunii a riscurilor determinate de substanța activă. În plus, în temeiul punctului 10 din anexa VI la Regulamentul (UE) nr. 528/2012, evaluarea produsului include o evaluare menită să stabilească dacă condițiile prevăzute de articolul 5 alineatul (2) din Regulamentul (UE) nr. 528/2012 pot sau nu să fie îndeplinite.

                              2.

                              Produsele sunt autorizate pentru utilizare numai în statele membre în care este îndeplinită cel puțin una dintre condițiile prevăzute la articolul 5 alineatul (2) din Regulamentul (UE) nr. 528/2012.

                              3.

                              Concentrația nominală a substanței cumatetralil în produse nu depășește 375 mg/kg în produse care nu sunt formulări de contact și nu depășește 4 000  mg/kg în formulările de contact.

                              4.

                              Produsele conțin un agent aversiv și un colorant.

                              5.

                              Produsele nu se autorizează sub formă de raticid pudră.

                              6.

                              Produsele sub formă de formulări de contact, altele decât raticidul pudră, se autorizează numai pentru utilizarea la interior de către utilizatori profesionali formați, în locuri care nu sunt accesibile copiilor sau animalelor nevizate.

                              7.

                              Produsele nu se autorizează pentru utilizare în cadrul tratamentelor permanente sau ocazionale cu momeală.

                              8.

                              Se autorizează numai produsele gata de utilizare.

                              9.

                              Expunerea primară, precum și cea secundară, a oamenilor, a animalelor nevizate și a mediului este redusă la minimum, prin luarea în considerare și aplicarea tuturor măsurilor adecvate și disponibile de reducere a riscurilor. Acestea includ, de exemplu, restricțiile de utilizare doar de către utilizatori profesionali sau de către utilizatori profesionali instruiți atunci când este posibil și stabilirea unor condiții specifice suplimentare pentru fiecare categorie de utilizatori.

                              10.

                              Cadavrele și momelile neconsumate se elimină în conformitate cu reglementările locale. Metoda de eliminare se descrie în mod specific în rezumatul caracteristicilor produsului din autorizația națională și este menționată pe eticheta produsului.

                        În plus față de condițiile generale, autorizațiile produselor biocide care urmează să fie folosite de publicul larg trebuie să îndeplinească următoarele condiții:

                              1.

                              Produsele se autorizează doar pentru utilizare în capcanele cu momeală care nu pot fi anihilate.

                              2.

                              Produsele sunt livrate numai cu o cantitate maximă de momeală per ambalaj de:

                                          (a)

                                          Pentru produsele împotriva exclusiv a șoarecilor:

                                                      (i)

                                                      Pentru momelile sub formă de granule, pelete sau pastă: 250 g;

                                                      (ii)

                                                      Pentru momelile sub formă de blocuri de ceară: 500 g.

                                          (b)

                                          Pentru produsele împotriva exclusiv a șobolanilor sau pentru cele împotriva șoarecilor și a șobolanilor:

                                                      (i)

                                                      Pentru momelile sub formă de granule, pelete sau pastă: 750 g;

                                                      (ii)

                                                      Pentru momelile sub formă de blocuri de ceară: 1 500  g.

                              3.

                              Produsele împotriva Rattus norvegicus și Rattus rattus se autorizează numai pentru utilizarea în interior sau în interiorul și în jurul clădirilor.

                              4.

                              Produsele împotriva Mus musculus se autorizează numai pentru utilizarea în interior.

                              5.

                              Persoanele care pun produsele la dispoziție pe piață se asigură că produsele sunt însoțite de informații referitoare la riscurile asociate rodenticidelor anticoagulante în general, la măsurile pentru a limita utilizarea acestora la minimul necesar și la măsurile de precauție corespunzătoare care trebuie luate.

                              6.

                              Produsele sub formă de momeală care se poate împrăștia sau revărsa, cum ar fi granulele sau peletele, se autorizează numai în formulări care sunt furnizate în săculețe sau în alte ambalaje pentru a reduce expunerea oamenilor și a mediului.

                        În plus față de condițiile generale, autorizațiile produselor biocide care urmează să fie folosite de utilizatori profesionali trebuie să îndeplinească următoarele condiții:

                              1.

                              Produsele nu se autorizează pentru utilizare în canale de evacuare, în spații deschise sau în spații de depozitare a deșeurilor.

                              2.

                              Produsele se autorizează doar pentru utilizare în capcanele cu momeală care nu pot fi anihilate.

                              3.

                              Persoanele care pun la dispoziție produsele pe piață pentru utilizatorii profesionali se asigură că aceste produse nu sunt livrate publicului larg.

                        În plus față de condițiile generale, autorizațiile produselor biocide care urmează să fie folosite de către utilizatori profesionali instruiți trebuie să îndeplinească următoarele condiții:

                              1.

                              Produsele pot fi autorizate pentru utilizare în canale de evacuare, în spații deschise sau în spații de depozitare a deșeurilor.

                              2.

                              Produsele pot fi autorizate pentru utilizare în punctele acoperite și protejate de amplasare a momelilor în măsura în care ele realizează același nivel de protecție a speciilor nevizate și a oamenilor ca și capcanele cu momeală care nu pot fi anihilate.

                              3.

                              Persoanele care pun la dispoziție produsele pe piață pentru utilizatorii profesionali instruiți se asigură că produsele nu sunt livrate altor persoane decât utilizatorilor profesionali instruiți.

         (1)  Puritatea indicată în această coloană a fost gradul minim de puritate a substanței active evaluate. Substanța activă din produsul introdus pe piață poate avea o puritate egală sau diferită dacă s-a demonstrat că este echivalentă din punct de vedere tehnic cu substanța activă evaluată.


title: Regulamentul de punere în aplicare (UE) nr. 327/2012 al Comisiei din 17 aprilie 2012 de modificare a Regulamentului (UE) nr. 1291/2009 în ceea ce privește pragul dimensiunii economice și numărul exploatațiilor cu evidență contabilă proprie din Slovacia

text:
               18.4.2012

               RO

               Jurnalul Oficial al Uniunii Europene

               L 106/13

         REGULAMENTUL DE PUNERE ÎN APLICARE (UE) NR. 327/2012 AL COMISIEI
   din 17 aprilie 2012
   de modificare a Regulamentului (UE) nr. 1291/2009 în ceea ce privește pragul dimensiunii economice și numărul exploatațiilor cu evidență contabilă proprie din Slovacia
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1217/2009 al Consiliului din 30 noiembrie 2009 de creare a unei rețele de colectare de date contabile agricole privind veniturile și activitatea economică a exploatațiilor agricole în Comunitatea Europeană (1), în special articolul 5 alineatul (4),
   întrucât:

               (1)

               Articolul 2 din Regulamentul (UE) nr. 1291/2009 al Comisiei din 18 decembrie 2009 privind selectarea exploatațiilor cu evidență contabilă proprie în vederea determinării veniturilor exploatațiilor agricole (2) stabilește pragurile dimensiunii economice a exploatațiilor agricole pentru exercițiul contabil 2010 și pentru exercițiile contabile următoare.

               (2)

               Transformările structurale curente și o mai bună înțelegere a structurii agricole din Slovacia au condus la concluzia că planul de selecție din Slovacia trebuie adaptat pentru ca domeniul supus anchetei să includă partea cea mai relevantă a activității agricole. Pentru a realiza acest lucru, pragul dimensiunii economice a exploatațiilor agricole pentru Slovacia trebuie ridicat de la 15 000 EUR la 25 000 EUR.

               (3)

               În anexa la Regulamentul (UE) nr. 1291/2009, numărul total de exploatații cu evidență contabilă proprie în cazul Slovaciei a fost stabilit la 523. Pentru a asigura o reprezentativitate mai bună a eșantionului slovac, numărul exploatațiilor cu evidență contabilă proprie pentru Slovacia trebuie majorat cu 39 și stabilit la 562 de astfel de exploatații.

               (4)

               Prin urmare, Regulamentul (UE) nr. 1291/2009 trebuie modificat în consecință.

               (5)

               Măsurile prevăzute de prezentul regulament sunt conforme cu avizul Comitetului comunitar pentru rețeaua de informații contabile agricole,

         ADOPTĂ PREZENTUL REGULAMENT:
   Articolul 1
   Regulamentul (UE) nr. 1291/2009 se modifică după cum urmează:

               1.

               La articolul 2, liniuța referitoare la Slovacia se înlocuiește cu următorul text:
               „—   Slovacia: 25 000 EUR”.

               2.

               Anexa se modifică în conformitate cu anexa la prezentul regulament.

         Articolul 2
   Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.
   Se aplică începând cu exercițiul contabil 2013.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 17 aprilie 2012.

            Pentru Comisie

            Președintele

         José Manuel BARROSO

      (1)  JO L 328, 15.12.2009, p. 27.

      (2)  JO L 347, 24.12.2009, p. 14.

      ANEXĂ
      În anexa la Regulamentul (UE) nr. 1291/2009, rândul referitor la Slovacia se înlocuiește cu următorul text:

                     „810

                     SLOVACIA

                     562”


title: Regulamentul de punere în aplicare (UE) nr. 1102/2011 al Comisiei din 31 octombrie 2011 de stabilire a taxelor la import în sectorul cerealelor aplicabile de la 1 noiembrie 2011

text:
               1.11.2011

               RO

               Jurnalul Oficial al Uniunii Europene

               L 285/17

         REGULAMENTUL DE PUNERE ÎN APLICARE (UE) NR. 1102/2011 AL COMISIEI
   din 31 octombrie 2011
   de stabilire a taxelor la import în sectorul cerealelor aplicabile de la 1 noiembrie 2011
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole (Regulamentul unic OCP) (1),
   având în vedere Regulamentul (UE) nr. 642/2010 al Comisiei din 20 iulie 2010 de stabilirea a normelor de aplicare a Regulamentului (CE) nr. 1234/2007 al Consiliului în ceea ce privește drepturile de import în sectorul cerealelor (2), în special articolul 2 alineatul (1),
   întrucât:

               (1)

               Articolul 136 alineatul (1) din Regulamentul (CE) nr. 1234/2007 prevede că taxa la import pentru produsele care se încadrează la codurile NC 1001 10 00, 1001 90 91, ex 1001 90 99 (grâu comun de calitate superioară), 1002, ex 1005, cu excepția hibrizilor pentru sămânță și ex 1007, cu excepția hibrizilor destinați însămânțării, este egală cu prețul de intervenție valabil pentru aceste produse la data importării, majorat cu 55 %, din care se deduce prețul la import CIF aplicabil lotului în cauză. Cu toate acestea, taxa respectivă nu poate depăși nivelul taxelor din Tariful Vamal Comun.

               (2)

               Articolul 136 alineatul (2) din Regulamentul (CE) nr. 1234/2007 prevede că, pentru calcularea taxei la import menționate la alineatul (1) din articolul de mai sus, se stabilesc periodic, pentru produsele în cauză, prețuri CIF reprezentative la import.

               (3)

               În temeiul articolului 2 alineatul (2) din Regulamentul (UE) nr. 642/2010, prețul care trebuie utilizat pentru calcularea taxei la import pentru produsele care se încadrează la codurile NC 1001 10 00, 1001 90 91, ex 1001 90 99 (grâu comun de calitate superioară), 1002 00, 1005 10 90, 1005 90 00 și 1007 00 90 este prețul CIF reprezentativ la import, stabilit zilnic în conformitate cu metoda prevăzută la articolul 5 din regulamentul menționat anterior.

               (4)

               Este necesar să se stabilească taxele la import pentru perioada începând cu 1 noiembrie 2011, aplicabile până la stabilirea și intrarea în vigoare a unei noi taxe,

         ADOPTĂ PREZENTUL REGULAMENT:
   Articolul 1
   Începând de la 1 noiembrie 2011, taxele la import în sectorul cerealelor menționate la articolul 136 alineatul (1) din Regulamentul (CE) nr. 1234/2007 sunt stabilite în anexa I la prezentul regulament, pe baza elementelor menționate în anexa II.
   Articolul 2
   Prezentul regulament intră în vigoare la 1 noiembrie 2011.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 31 octombrie 2011.

            Pentru Comisie, pentru președinte

         José Manuel SILVA RODRÍGUEZ

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 187, 21.7.2010, p. 5.

      ANEXA I

         Taxe la import pentru produsele menționate la articolul 136 alineatul (1) din Regulamentul (CE) nr. 1234/2007 aplicabile de la 1 noiembrie 2011

                  Cod NC

                  Descrierea mărfurilor

                  Taxa la import (1)

                  (în EUR/t)

                  1001 10 00

                     GRÂU dur de calitate superioară

                  0,00

                  de calitate medie

                  0,00

                  de calitate inferioară

                  0,00

                  1001 90 91

                     GRÂU comun, pentru sămânță

                  0,00

                  ex 1001 90 99

                     GRÂU comun de calitate superioară, altul decât pentru sămânță

                  0,00

                  1002 00 00

                     SECARĂ

                  0,00

                  1005 10 90

                     PORUMB pentru sămânță, altul decât hibrid

                  0,00

                  1005 90 00

                     PORUMB, altul decât pentru sămânță (2)

                  0,00

                  1007 00 90

                     SORG cu boabe, altul decât hibrid, destinat însămânțării

                  0,00

         (1)  Pentru mărfurile care intră în Uniune prin Oceanul Atlantic sau prin Canalul de Suez, importatorul poate beneficia, în aplicarea articolului 2 alineatul (4) din Regulamentul (UE) nr. 642/2010 al Comisiei, de o reducere a taxelor, în valoare de:

                  —

                  3 EUR/t, dacă portul de descărcare a mărfurilor se află la Marea Mediterană sau la Marea Neagră,

                  —

                  2 EUR/t, dacă portul de descărcare se află în Danemarca, Estonia, Irlanda, Letonia, Lituania, Polonia, Finlanda, Suedia, Regatul Unit sau pe coasta atlantică a Peninsulei Iberice.

         (2)  Importatorul poate beneficia de o reducere forfetară de 24 EUR/t atunci când sunt îndeplinite condițiile stabilite la articolul 3 din Regulamentul (UE) nr. 642/2010 al Comisiei.

      ANEXA II

         Elemente pentru calcularea taxelor prevăzute în anexa I

      17.10.2011-28.10.2011

                  1.

                  Valori medii pentru perioada de referință menționată la articolul 2 alineatul (2) din Regulamentul (UE) nr. 642/2010:

                              (EUR/t)

                              Grâu comun (1)

                              Porumb

                              Grâu dur de calitate superioară

                              Grâu dur de calitate medie (2)

                              Grâu dur de calitate inferioară (3)

                              Bursa

                              Minnéapolis

                              Chicago

                              —

                              —

                              —

                              Cotația

                              255,94

                              183,46

                              —

                              —

                              —

                              Prețul FOB USA

                              —

                              —

                              351,22

                              341,22

                              321,22

                              Primă pentru Golf

                              —

                              17,04

                              —

                              —

                              —

                              Primă pentru Marile Lacuri

                              20,99

                              —

                              —

                              —

                              —

                  2.

                  Valori medii pentru perioada de referință menționată la articolul 2 alineatul (2) din Regulamentul (UE) nr. 642/2010:

                              Taxă de navlu: Golful Mexic–Rotterdam:

                              19,60 EUR/t

                              Taxă de navlu: Marile Lacuri–Rotterdam:

                              52,90 EUR/t

         (1)  Primă pozitivă încorporată de 14 EUR/t [articolul 5 alineatul (3) din Regulamentul (UE) nr. 642/2010].

         (2)  Primă negativă de 10 EUR/t [articolul 5 alineatul (3) din Regulamentul (UE) nr. 642/2010].

         (3)  Primă negativă de 30 EUR/t [articolul 5 alineatul (3) din Regulamentul (UE) nr. 642/2010].


title: Regulamentul de punere în aplicare (UE) 2017/1523 al Comisiei din 25 august 2017 de aprobare a unei modificări care nu este minoră a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [Limone Costa d'Amalfi (IGP)]

text:
               6.9.2017

               RO

               Jurnalul Oficial al Uniunii Europene

               L 230/10

         REGULAMENTUL DE PUNERE ÎN APLICARE (UE) 2017/1523 AL COMISIEI
   din 25 august 2017
   de aprobare a unei modificări care nu este minoră a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [Limone Costa d'Amalfi (IGP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
   întrucât:

               (1)

               În conformitate cu articolul 53 alineatul (1) primul paragraf din Regulamentul (UE) nr. 1151/2012, Comisia a examinat cererea Italiei de aprobare a unei modificări a caietului de sarcini al indicației geografice protejate „Limone Costa d'Amalfi”, înregistrată în temeiul Regulamentului (CE) nr. 1356/2001 al Comisiei (2).

               (2)

               Deoarece modificarea respectivă nu este minoră în sensul articolului 53 alineatul (2) din Regulamentul (UE) nr. 1151/2012, Comisia a publicat cererea de modificare în Jurnalul Oficial al Uniunii Europene
                   (3), în conformitate cu articolul 50 alineatul (2) litera (a) din regulamentul respectiv.

               (3)

               Deoarece Comisiei nu i s-a comunicat nicio declarație de opoziție în conformitate cu articolul 51 din Regulamentul (UE) nr. 1151/2012, modificarea caietului de sarcini ar trebui aprobată,

         ADOPTĂ PREZENTUL REGULAMENT:
   Articolul 1
   Se aprobă modificarea caietului de sarcini publicată în Jurnalul Oficial al Uniunii Europene cu privire la denumirea „Limone Costa d'Amalfi” (IGP).
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 25 august 2017.

            Pentru Comisie,

            Pentru Președinte,

         Christos STYLIANIDES

            Membru al Comisiei

      (1)  JO L 343, 14.12.2012, p. 1.

      (2)  Regulamentul (CE) nr. 1356/2001 al Comisiei din 4 iulie 2001 de completare a anexei la Regulamentul (CE) nr. 2400/96 privind înscrierea anumitor denumiri în „Registrul denumirilor de origine protejate și al indicațiilor geografice protejate” prevăzut în Regulamentul (CEE) nr. 2081/92 al Consiliului privind protecția indicațiilor geografice și a denumirilor de origine ale produselor agricole și alimentare (JO L 182, 5.7.2001, p. 25).

      (3)  JO C 137, 29.4.2017, p. 4.


title: Regulamentul de punere în aplicare (UE) nr. 372/2012 al Comisiei din 30 aprilie 2012 de stabilire a valorilor forfetare de import pentru fixarea prețului de intrare pentru anumite fructe și legume

text:
               1.5.2012

               RO

               Jurnalul Oficial al Uniunii Europene

               L 117/2

         REGULAMENTUL DE PUNERE ÎN APLICARE (UE) NR. 372/2012 AL COMISIEI
   din 30 aprilie 2012
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în sectorul fructelor și legumelor și în sectorul fructelor și legumelor procesate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 30 aprilie 2012.

            Pentru Comisie, pentru președinte

         José Manuel SILVA RODRÍGUEZ

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 157, 15.6.2011, p. 1.

      ANEXĂ
      Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  JO

                  98,8

                  MA

                  61,9

                  TN

                  124,7

                  TR

                  115,6

                  ZZ

                  100,3

                  0707 00 05

                  JO

                  225,1

                  TR

                  129,4

                  ZZ

                  177,3

                  0709 93 10

                  JO

                  225,1

                  MA

                  29,9

                  TR

                  144,1

                  ZZ

                  133,0

                  0805 10 20

                  CL

                  48,2

                  EG

                  61,3

                  IL

                  70,4

                  MA

                  59,1

                  TN

                  116,7

                  ZA

                  40,1

                  ZZ

                  66,0

                  0805 50 10

                  TR

                  58,4

                  ZA

                  91,9

                  ZZ

                  75,2

                  0808 10 80

                  AR

                  87,0

                  BR

                  80,8

                  CL

                  93,9

                  CN

                  82,3

                  MK

                  31,8

                  NZ

                  128,7

                  US

                  158,7

                  ZA

                  89,7

                  ZZ

                  94,1

         (1)  Nomenclatura țărilor stabilită prin Regulamentul (CE) nr. 1833/2006 al Comisiei (JO L 354, 14.12.2006, p. 19). Codul „ZZ” desemnează „alte origini”.